CELEX: 32017R0949
Language: hu
Date: 2017-06-02 00:00:00
Title: A Bizottság (EU) 2017/949 végrehajtási rendelete (2017. június 2.) az 1760/2000/EK európai parlamenti és tanácsi rendelet alkalmazására vonatkozó szabályoknak a szarvasmarhákat azonosító kód konfigurációja tekintetében történő meghatározásáról és a 911/2004/EK bizottsági rendelet módosításáról (EGT-vonatkozású szöveg. )

3.6.2017   
               
               
                  HU
               
               
                  Az Európai Unió Hivatalos Lapja
               
               
                  L 143/1
               
            A BIZOTTSÁG (EU) 2017/949 VÉGREHAJTÁSI RENDELETE
      (2017. június 2.)
      az 1760/2000/EK európai parlamenti és tanácsi rendelet alkalmazására vonatkozó szabályoknak a szarvasmarhákat azonosító kód konfigurációja tekintetében történő meghatározásáról és a 911/2004/EK bizottsági rendelet módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a szarvasmarhafélék azonosítási és nyilvántartási rendszerének létrehozásáról, továbbá a marhahús és marhahústermékek címkézéséről, valamint a 820/97/EK tanácsi rendelet hatályon kívül helyezéséről szóló, 2000. július 17-i 1760/2000/EK európai parlamenti és tanácsi rendeletre (1) és különösen annak 4. cikke (3) bekezdésének c) pontjára,
      mivel:
      
                  (1)
               
               
                  Az 1760/2000/EK rendelet szabályokat állapít meg a szarvasmarhák azonosítására és nyilvántartására. Annak érdekében, hogy a szarvasmarhafélék mozgása követhető legyen, a rendelet előírja, hogy minden állatot legalább kettő, az említett rendelet I. mellékletében felsorolt azonosító eszközzel kell azonosítani, melyeken fel kell tüntetni ugyanazt az egyedi azonosító kódot. A melléklet azonosító eszközként a hagyományos füljelzőt és az elektronikus füljelzőként kialakított vagy bendőkapszulában elhelyezett vagy befecskendezhető válaszjeladóként kialakított elektronikus azonosítót sorolja fel.
               
            
                  (2)
               
               
                  A 653/2014/EU rendelettel (2) módosított 1760/2000/EK rendelet rendelkezik az azonosító kód konfigurációjára vonatkozó szabályokról, melyeket végrehajtási jogi aktusok útján kell meghatározni.
               
            
                  (3)
               
               
                  A Nemzetközi Szabványügyi Szervezet (ISO) által előírt szabványoknak való megfelelést szem előtt tartva a szarvasmarhafélék azonosító kódjának legmegfelelőbb konfigurációja a kétjegyű alfabetikus országkód vagy a háromjegyű numerikus országkód, kiegészítve egy legfeljebb 12 számjegyből álló egyedi kóddal.
               
            
                  (4)
               
               
                  Az azonosító kód e rendeletben meghatározandó konfigurációjának ezenfelül biztosítania kell az egységes piac működését mind a szarvasmarhák, mind pedig a juh- és kecskefélék tekintetében, amennyiben ez utóbbiakra a 21/2004/EK tanácsi rendelettel (3) összhangban az azonosító kód ilyen konfigurációja szükséges, tekintet nélkül arra, hogy az egyes tagállamok milyen azonosító eszközöket vezettek be.
               
            
                  (5)
               
               
                  A 911/2004/EK bizottsági rendelet (4) határozza meg a származási tagállam azonosítására szolgáló kódolt formát az egyes állatokra vonatkozó információkkal együtt, mely adatokat jól látható füljelzőn kell feltüntetni. A rendelet az azonosítására szolgáló kódolt formaként a kétbetűs országkódot jelöli ki, kiegészítve egy legfeljebb 12 számjegyből álló egyedi állatazonosító kóddal.
               
            
                  (6)
               
               
                  A szarvasmarhákat azonosító kód konfigurációjának alkalmazhatónak kell lennie a hagyományos füljelzőn és az elektronikus azonosítókon is, valamint a kódnak interoperábilisnak, a tagállamok között elektronikusan megoszthatónak és minden tagállamban olvashatónak kell lennie. Ennek megfelelően a 911/2004/EK rendeletet módosítani kell, kiegészítve azt az e rendeletben előírandó azonosító kódra történő hivatkozással.
               
            
                  (7)
               
               
                  A 911/2004/EK rendelet 1. cikkének (2) bekezdése úgy rendelkezik, hogy Spanyolország, Írország, Olaszország és Portugália az 1999. december 31-ig született állatok tekintetében, az Egyesült Királyság pedig a 2000. június 30-ig született állatok tekintetében fenntarthatja jelenlegi rendszerét, amely szerint az országkód után a 12 jegyű számkód helyett alfanumerikus kódot használnak. Mivel a szarvasmarhákat azonosító kód e rendeletben meghatározott konfigurációjára vonatkozó szabályok felváltják a 911/2004/EK rendelet 1. cikkének (2) bekezdésében foglaltakat, e rendeletben ezen eltérésről is rendelkezni kell.
               
            
                  (8)
               
               
                  Az 1760/2000/EK rendelet 5. cikke úgy rendelkezik, hogy a tagállamok illetékes hatóságai számítógépes adatbázist állítanak fel, melyben a tagállami illetékes hatóság rögzíti a szarvasmarhák azonosító kódját. Az említett rendelet 4. cikkének (4) bekezdése emellett meghatározza, hogy a tagállamoknak mely időponttól kezdődően kell biztosítaniuk az elektronikus azonosító – mint a szarvasmarhákat hivatalosan azonosító eszköz – használatát lehetővé tevő infrastruktúra teljeskörű működőképességét. Ennek az infrastruktúrának része a számítógépes adatbázis.
               
            
                  (9)
               
               
                  A hagyományos füljelzőről az elektronikus azonosítókra való áttérés zökkenőmentességének előmozdítása érdekében arra az időszakra, amíg a tagállam nem tudja biztosítani az elektronikus azonosító használatához szükséges infrastruktúra teljeskörű működőképességét, helyénvaló ideiglenes intézkedéseket meghatározni a szarvasmarhákat azonosító kód számítógépes adatbázisban való rögzítésére vonatkozóan.
               
            
                  (10)
               
               
                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A RENDELETET:
      1. cikk
      A rendelet tárgya és hatálya
      Ez a rendelet meghatározza a szarvasmarhákat azonosító kód konfigurációjára vonatkozó szabályokat, az 1760/2000/EK rendelet 4. cikke (3) bekezdésének c) pontjában előírtak szerint.
      2. cikk
      A szarvasmarhákat azonosító kód konfigurációja
      A szarvasmarhákat azonosító kódot az alábbi módon kell feltüntetni az azonosító eszközökön:
      
                  a)
               
               
                  az azonosító kód első eleme annak a tagállamnak az országkódja, ahol az azonosító eszközt első alkalommal felhelyezték, formája pedig a mellékletben felsorolt kétjegyű alfabetikus kód vagy háromjegyű numerikus kód;
               
            
                  b)
               
               
                  az azonosító kód második eleme egy legfeljebb 12 számjegyből álló egyedi állatazonosító kód; ugyanakkor Spanyolország, Írország, Olaszország és Portugália az 1999. december 31-ig született állatok tekintetében, az Egyesült Királyság pedig a 2000. június 30-ig született állatok tekintetében fenntarthatja jelenlegi rendszerét, amely szerint az országkód után a 12 jegyű számkód helyett alfanumerikus kódot használ.
               
            3. cikk
      Számítógépes adatbázis
      A tagállami illetékes hatóság az 1760/2000/EK rendelet 5. cikkében előírt számítógépes adatbázisban a szarvasmarhák azonosító kódját az e rendelet 2. cikkének a) pontjában meghatározott kétjegyű alfabetikus kód, vagy háromjegyű numerikus kód formájában rögzítheti, függetlenül az azonosító eszközön feltüntetett országkódtól, amennyiben a szarvasmarha nyomonkövethetősége teljes mértékben garantált.
      4. cikk
      A 911/2004/EK rendelet módosításai
      A 911/2004/EK rendelet a következőképpen módosul:
      
                  1.
               
               
                  Az 1. cikk (2) bekezdésének helyébe a következő szöveg lép:
                  „(2)   A füljelzőn lévő azonosító kódot alkotó karakterek formátumát az (EU) 2017/949 bizottsági végrehajtási rendelet (*1) 2. cikke határozza meg.
                  
                     (*1)  A Bizottság 2017. június 2-i (EU) 2017/949 végrehajtási rendelete az 1760/2000/EK európai parlamenti és tanácsi rendelet alkalmazására vonatkozó szabályoknak a szarvasmarhákat azonosító kód konfigurációja tekintetében történő meghatározásáról és a 911/2004/EK bizottsági rendelet módosításáról (HL L 143., 2017.6.3., 1. o.).”"
						
               
            
                  2.
               
               
                  Az I. mellékletet el kell hagyni.
               
            5. cikk
      Hatálybalépés
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. június 2-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 204., 2000.8.11., 1. o.
      
      
         (2)  Az Európai Parlament és a Tanács 653/2014/EU rendelete (2014. május 15.) az 1760/2000/EK rendeletnek a szarvasmarhafélék elektronikus azonosítása és a marhahús-címkézés tekintetében történő módosításáról (HL L 189., 2014.6.27., 33. o.).
      
         (3)  A Tanács 21/2004/EK rendelete (2003. december 17.) a juh- és kecskefélék azonosítási és nyilvántartási rendszerének létrehozásáról, valamint az 1782/2003/EK rendelet, továbbá a 92/102/EGK és a 64/432/EGK irányelv módosításáról (HL L 5., 2004.1.9., 8. o.).
      
         (4)  A Bizottság 911/2004/EK rendelete (2004. április 29.) a füljelzők, marhalevelek és állomány-nyilvántartások tekintetében az 1760/2000/EK európai parlamenti és tanácsi rendelet végrehajtásáról (HL L 163., 2004.4.30., 65. o.).
      
         MELLÉKLET
         A 2. cikkben hivatkozott országkódok:
         
                     Tagállam
                  
                  
                     Kétjegyű alfabetikus kód
                  
                  
                     Háromjegyű numerikus kód
                  
               
                     Belgium
                  
                  
                     BE
                  
                  
                     056 
                  
               
                     Bulgária
                  
                  
                     BG
                  
                  
                     100 
                  
               
                     Cseh Köztársaság
                  
                  
                     CZ
                  
                  
                     203 
                  
               
                     Dánia
                  
                  
                     DK
                  
                  
                     208 
                  
               
                     Németország
                  
                  
                     DE
                  
                  
                     276 
                  
               
                     Észtország
                  
                  
                     EE
                  
                  
                     233 
                  
               
                     Írország
                  
                  
                     IE
                  
                  
                     372 
                  
               
                     Görögország
                  
                  
                     EL
                  
                  
                     300 
                  
               
                     Spanyolország
                  
                  
                     ES
                  
                  
                     724 
                  
               
                     Franciaország
                  
                  
                     FR
                  
                  
                     250 
                  
               
                     Horvátország
                  
                  
                     HR
                  
                  
                     191 
                  
               
                     Olaszország
                  
                  
                     IT
                  
                  
                     380 
                  
               
                     Ciprus
                  
                  
                     CY
                  
                  
                     196 
                  
               
                     Lettország
                  
                  
                     LV
                  
                  
                     428 
                  
               
                     Litvánia
                  
                  
                     LT
                  
                  
                     440 
                  
               
                     Luxemburg
                  
                  
                     LU
                  
                  
                     442 
                  
               
                     Magyarország
                  
                  
                     HU
                  
                  
                     348 
                  
               
                     Málta
                  
                  
                     MT
                  
                  
                     470 
                  
               
                     Hollandia
                  
                  
                     NL
                  
                  
                     528 
                  
               
                     Ausztria
                  
                  
                     AT
                  
                  
                     040 
                  
               
                     Lengyelország
                  
                  
                     PL
                  
                  
                     616 
                  
               
                     Portugália
                  
                  
                     PT
                  
                  
                     620 
                  
               
                     Románia
                  
                  
                     RO
                  
                  
                     642 
                  
               
                     Szlovénia
                  
                  
                     SI
                  
                  
                     705 
                  
               
                     Szlovákia
                  
                  
                     SK
                  
                  
                     703 
                  
               
                     Finnország
                  
                  
                     FI
                  
                  
                     246 
                  
               
                     Svédország
                  
                  
                     SE
                  
                  
                     752 
                  
               
                     Egyesült Királyság
                  
                  
                     UK
                  
                  
                     826